laion/Wikipedia-Exotic huggingface dataset:
המושבה היוונית

המושבה היוונית היא שכונה באזור עמק רפאים בדרום ירושלים, דרומית למושבה הגרמנית וקטמון. הרחוב הגובל בין שתי השכונות הוא רחוב רחל אמנו. ממזרח תוחם אותה רחוב עמק רפאים וממערב רחוב אלעזר המודעי ושכונת קטמון. רחובה הראשי הוא רחוב יהושע בן נון (לשעבר אפתימיוס) המקביל לרחוב עמק רפאים. השכונה נוסדה ב-1900 על ידי בני העדה היוונית-אורתודוקסית שחיפשו מענה לצפיפות המגורים שלהם ברובע הנוצרי בעיר העתיקה, שם חיו סביב מתחם הפטריארכיה היוונית, ותוכננה בדגם של רשת רחובות מקבילים וניצבים זה לה. בני הקהילה היוונית הוזמנו להשתתף בהגרלת חלקות אדמה, והמשפחות שזכו בהגרלה התחייבו לממן ולדאוג לביצוע הבנייה. השכונה התפתחה במיוחד בשנות ה-20 וה-30, כאשר לארץ ישראל הגיעו מהגרים יוונים אורתודוקסים רבים שגורשו מטורקיה. בשכונה גרו גם משפחות ערביות וארמניות וכן משפחות של פקידים וקציני צבא בריטיים. עם פרוץ מלחמת העצמאות ב-1948 מצאו רוב תושבי המושבה מקלט במנזרי העיר העתיקה. עם שוך הקרבות בנובמבר אותה שנה, לא יכלו הבורחים לחזור, עקב חלוקת העיר בין ירדן וישראל. רבים מאלה שמצאו עצמם בירושלים הירדנית היגרו אל מעבר לים ולא חזרו. המושבה הפכה לשכונה ישראלית, ואוכלסה במהירות בעולים חדשים אשר לא שמרו על הסדר והטיפוח שהשכונה הייתה בנויה בהם. תוספות מאולתרות קלקלו את צורתם של הבתים ויש גם עדויות לביזה והרס מכוונים שנעשו. חלקים גדולים של השכונה הפכו למשכנות עוני. מספר זעום של משפחות יווניות נותר במושבה במהלך המלחמה ולאחריה, אך רק לאחר 1967 חודשה הפעילות החברתית והתרבותית במועדון היווני שברחוב יהושע בן נון 8 שבמרכז השכונה. המועדון עבר שיפוץ והחייאה מחדש בתחילת שנות ה-80 בידי התושבים שנשארו במקום, ובידי אלה שחזרו מהעיר העתיקה. כיום נמצא המועדון תחת חסות ממשלת יוון ומתקיימות בו פעילויות הקשורות בתרבות יוון, כמו לימוד השפה היוונית וריקודים יווניים. בשנים 1984–2014 שימש הארכאולוג ד"ר וסיליוס צפיריס כנשיא הקהילה. בתים רבים מן השכונה המקורית לא נשמרו או שנעשתה בהם תוספת בנייה שלא תמיד היטיבה עם חזותם האסתטית. עם זאת במשך השנים עלתה קרנה של השכונה וניתנה תשומת לב לערכם המיוחד של הבתים, בדומה לתהליך שעברה בקעה הסמוכה. בעקבות כך הפכה המושבה היוונית לשכונה השנייה ביוקרתה בירושלים (אחרי טלביה), והיא נחשבת לשכונה מטופחת במיוחד ובעלת ייחוד. בחלקה הפונה לרחוב עמק רפאים נפתחו חנויות, מסעדות ובתי קפה ובהם קפה הנס וגרץ (עמק רפאים 44), שפעל בשנים 1979-1981, וקפה הלל בו התרחש פיגוע התאבדות ב-2003. בית ד"ר פוטיוס אפקלידס (רח' רחל אמנו 3 פינת רח' בן נון) - נבנה על ידי אדריכל ספירוס חורי. שופץ ב-2000 על ידי אדריכל ד"ר איליאס מסינס. הבית הוא מוזיאון קטן המנציח את חיי היום-יום של המושבה היוונית בעבר. בית ח'רופה (רח' בן נון 13) בית יואנידיס ("הבית הלבן", רח' עמק רפאים 56) מועדון הקהילה היוונית (רחוב בן נון 8) בית ח'רופה (בית נתיב - מרכז שלם), רחוב יהושע בן נון. בית מיסרליס בית במושבה אריות בשער של הבית ברחוב יואב 4. בית ברחוב מגיד 19 בית ברחוב דוד אלרואי 5 בית ברחוב מישל 5 הכניסה למועדון היווני המועדון היווני שלט בכניסה למועדון היווני חצר המועדון היווני מדיה וקבצים בנושא המושבה היוונית בוויקישיתוף נרי ליבנה, יוונים אנחנו, כותרת ראשית, 29 בספטמבר 1987 מפת אזור ירושלים, 1918 (באנגלית) הוכנה על ידי צבא בריטניה. כוללת כיתוב Greek Settlement, באתר הספרייה הלאומית, אוסף המפות ע"ש ערן לאור
מצוק פרופיל

האם התכוונתם ל... אנטארקטיקה מצוק פרופיל (אנטארקטיקה) – מצוק בעמק ביקון, בהרי קווטרמיין באדמת ויקטוריה שבאנטארקטיקה ארצות הברית מצוק פרופיל (טנסי) – מצוק במדינת טנסי שבארצות הברית
מצוק הורייזן

מצוק הורייזן או מצוק הורייזון (באנגלית: Horizon Bluff) הוא מצוק בולט, בעמק ביקון, באזור חוף סקוט, באדמת ויקטוריה שבאנטארקטיקה. גובהו של המצוק 2,275 מטרים מעל פני הים. המצוק ממוקם בממערב לעמק פרידמן. עמק ביקון, והאתרים המצויים בו, מופו לראשונה על ידי המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913. שמו של המצוק ניתן לו בשנת 1993 על ידי הוועד הגאוגרפי של ניו זילנד. מצוק הורייזן באתר הסקר הגאולוגי של ארצות הברית מצוק הורייזן באתר הגאזט האנטארקטי של ממשלת אוסטרליה מצוק הורייזן באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן במצוק הורייזן תחזית מזג אוויר עדכנית ארוכת טווח עבור מצוק הורייזן סטטיסטיקות מזג אוויר, ונתוני מזג אוויר היסטוריים עבור מצוק הורייזן מידע גאוגרפי והיסטורי חקר אזור עמק ביקון
חברים ומאהבים

חברים ומאהבים (באנגלית: Friends & Lovers) הוא סרט דרמה רומנטית אמריקאי מ-1999, הסרט בוים על ידי ג'ורג' האס שגם היה שותף בכתיבת התסריט. הסרט עוקב אחר קבוצת חברים ההולכים לחופשת סקי, בסרט שיחקו בין היתר סטיבן בולדווין וקלאודיה שיפר. הסרט קיבל ביקורות שליליות. עונת חג המולד מתקרבת, איאן מוזמן על ידי אביו ריצ'י להצטרף אליו לחופשת סקי ביוטה. איאן משכנע מספר חברים שלו לבוא עימו. החברים כוללים את ג'ון, הבא עם חברתו הגרמנייה קרלה, אך מקיימת תחרות על ליבה מצד מדריך הסקי הגרמני האנס. חבר אחר, קיטון, מגלה כי אחותו ג'יין בהריון ואין לה כוונה לספר על כך לאדם שעלול להיות האבא, קיטון נמצא גם בבעיות במערכת היחסים עם חברתו ליסה המעוניינת שהזוגיות סיניהם תהיה יותר רומנטית. "חברים ומאהבים", במסד הנתונים הקולנועיים IMDb (באנגלית) "חברים ומאהבים", באתר AllMovie (באנגלית) "חברים ומאהבים", באתר Box Office Mojo (באנגלית) "חברים ומאהבים", במסד הנתונים הקולנועיים KinoPoisk (ברוסית)
מפנה המאה העשרים

מפנה המאה העשרים או Fin de siècle (מצרפתית: "סוף המאה" או "קץ המאה", נהגה פָן-דְ-סִייֵקְלְ ‏האזנה‏Ⓘ‏) הוא מונח המציין, בקירוב, את התקופה שבין 1890 ל-1914, עת פרצה מלחמת העולם הראשונה, ורומז לדקדנס (שקיעה) שנתפס כתוצאה ההכרחית של תקופה משגשגת ופורייה (במקרה זה, ה"בל אפוק", Belle Époque). שמה של התקופה אומץ ממחזה באותו השם מאת פרנסיס דה ז'ובנו וה' מיקאר אשר הוצג ב-17 באפריל 1888 בתיאטרון Château-d'Eau בפריז. מבחינה ספרותית, את ספרות הפן דה סייקל (קץ המאה) החליף האקספרסיוניזם, בערך בשנת 1910. אף שהמושג Fin de siècle נטבע בצרפת ומתייחס בעיקר לתחושות שרווחו במיוחד בה, הוא משמש גם לתיאור המצב הכללי של הסצנה התרבותית בארצות נוספות באירופה עד לפרוץ מלחמת העולם הראשונה. את התקופה מאפיין שינוי תדיר של מצב הרוח בין אווירה של פריצת גבולות, אופוריה באשר לעתיד, חשש בלתי מוגדר מפני העתיד, רגרסיה, חישוב קיצין, מיאוס מהחיים, ולטשמרץ, קסמו של המוות, נהנתנות ודקדנס. בווינה נודעה לתקופת ה- Fin de siècle חשיבות מיוחדת, וההתרחשות התרבותית בכל תחומי התרבות בה בתקופה זו הייתה עשירה במיוחד. יוצרים שיצירתם מתאפיינת, ולו בחלקה, ברוח ה- Fin de siècle: פרידריך ניטשה הוגו פון הופמנסתאל ריינר מריה רילקה שטפן גאורגה הנריק איבסן אנטון צ'כוב תומאס מאן אוסקר ויילד ברטה פון זוטנר לו אנדריאס-סלומה זיגמונד פרויד גוסטב קלימט גוסטב מאהלר ז'אן סיבליוס ריכרד וגנר ז'וריס-קרל הויסמנס ארנולד שנברג פרנץ להאר ריכרד שטראוס שטפן צווייג ארתור שניצלר מרטין אנדרסן נקסה מודרניזם מדיה וקבצים בנושא מפנה המאה העשרים בוויקישיתוף מפנה המאה העשרים, באתר אנציקלופדיה בריטניקה (באנגלית) אירופה, ציביליזציה, המאה ה-20, דף שער בספרייה הלאומית Carl E. Schorske, Fin-De-Siècle Vienna: Politics and Culture, New York: Vintage Books, 1981 (באנגלית) האופרה "רוזנקוואליר" נחשבת לפרודיה על התקופה. על יצירתו המוזיקלית ועל אישיותו כמגלמת טיפוסית של רוח 'קץ המאה' ראו פרק בספרה של ברברה טוכמן, המגדל הגאה - חיבור המוקדש לאפיונה התרבותי של התקופה כולה.
צרפת באירוויזיון 1999

צרפת באירוויזיון 1999 השתתפה עם השיר "Je veux donner ma voix" (אני רוצה לתת את הקול שלי) בביצועה של נאיה (אנ'). ערוץ הטלוויזיה France 3 היה אחראי על השתתפותה של צרפת באירוויזיון בשנה זו. בסביבות 600 שירים הוגשו לטלוויזיה הצרפתית עבור התמודדות האירוויזיון ומתוכם 12 שירים נבחרו להתמודד בגמר הלאומי ששודר בטלוויזיה. הגמר נערך ב-2 במרץ באותה שנה בתיאטרון אולימפיה בפריז, את התחרות הנחו ז'וליאן לפרס וקארן שריל, השיר הזוכה נבחר 50 אחוז על ידי הצבעות הקהל ו-50 אחוז על ידי בחירת חבר השופטים, חבר השופטים כלל בין היתר את ז'ילבר בקו ומארי מרים. סיכום הגמר הלאומי הצרפתי
טקס פרסי לורנס אוליבייה 1992

טקס הענקת פרסי לורנס אוליבייה לשנת 1992 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד. ההפקות הבאות היו מועמדות למספר פרסים: 7: "כרמן ג'ונס" 6: "יוסף וכתונת הפסים המשגעת" 5: "קומדיה של טעויות" ו"הדוד וניה" 4: "מלאכים באמריקה", "הדה גאבלר", "הנערים מסירקוז" ו-When She Danced 3: "ראשים מדברים" ו"ליל האיגואנה" 2: A Woman of No Importance, "העלמה והמוות", Murmuring Judges,‏ Tango Argentino, "טירופו של המלך ג'ורג' השלישי", "הקמצן", "פנטום האופרה" ו-The Recruiting Officer ההפקות הבאות זכו במספר פרסים: 3: "כרמן ג'ונס" ו"קומדיה של טעויות" 2: "העלמה והמוות", "הדה גאבלר", La Bête, "ראשים מדברים", "הנערים מסירקוז" ו-When She Danced פרסי אוליבייה לשנת 1992
רכס רקטור (אנטארקטיקה)

רכס רקטור (באנגלית: Rector Ridge) הוא רכס סלעי בולט, בעמק ביקון, בהרי קווטרמיין באזור חוף סקוט, באדמת ויקטוריה שבאנטארקטיקה. גובהו של המצוק 2,105 מטרים מעל פני הים. המצוק ממוקם בין עמק פרידמן ועמק מאלינס. עמק ביקון, והאתרים המצויים בו, מופו לראשונה על ידי המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913. שמו של הרכס ניתן לו בשנת 1992 על ידי הוועדה המייעצת לשמות אנטארקטיים. הרכס נקרא על שמו של קומנדר ג'ק רקטור (Jack Rector), מצי ארצות הברית, שהיה מפקד טייסת VXE-6 באנטארקטיקה במאי 1987 עד מאי 1988. רכס רקטור באתר הסקר הגאולוגי של ארצות הברית רכס רקטור באתר הגאזט האנטארקטי של ממשלת אוסטרליה רכס רקטור באתר הגאזט האנטארקטי המשווה SCAR של ממשלת אוסטרליה רכס רקטור באתר peakery (מרחקים לאתרים סמוכים) מחשבון מרחקים - המרחק מרכס רקטור לאתרים סמוכים מזג אוויר נוכחי מעודכן ברכס רקטור תחזית מזג אוויר עדכנית ארוכת טווח עבור רכס רקטור סטטיסטיקות מזג אוויר, ונתוני מזג אוויר היסטוריים עבור רכס רקטור גאזט השמות האנטארקטיים הרשמי של ממשלת ניו זילנד מידע גאוגרפי והיסטורי חקר אזור עמק ביקון
רכס רקטור

האם התכוונתם ל... אנטארקטיקה רכס רקטור (אנטארקטיקה) – רכס בעמק ביקון, בהרי קווטרמיין באדמת ויקטוריה שבאנטארקטיקה ארצות הברית רכס רקטור (יוטה) – רכס במחוז יואינטה במדינת יוטה שבארצות הברית רכס רקטור (אורגון) – רכס במחוז טילאמוק במדינת אורגון שבארצות הברית
סוף המאה

סוף המאה (באנגלית: End of the Century; בספרדית: Fin de siglo) הוא סרט דרמה רומנטי ארגנטינאי, בבימויו של לוסיו קסטרו משנת 2019. בסרט מככב חואן ברבריני בתפקיד אוצ'ו, גבר ארגנטינאי שחי בניו יורק ומגיע ב-2019 לחופשה בברצלונה. הוא נפגש לצורך מין מזדמן עם חאבי, אותו מגלם רמון פוז'ול, גבר ספרדי שמתגורר בברלין ומצוי כעת בביקור מולדת. השניים מבינים עד מהרה שהם נפגשו בעבר, 20 שנה קודם לכן בשנת 1999, כששניהם עוד היו בארון בנוגע למיניותם וחששו מדי מכדי לנהל מערכת יחסים אחד עם השני. בסרט מככבת גם מיה מאסטרו בתפקיד סוניה, בת-זוגו של חאבי ב-1999. אוצ'ו (חואן ברבריני) הוא גבר ארגנטינאי שחי בניו יורק ומגיע ב-2019 לחופשה בברצלונה. הוא נפגש לצורך מין מזדמן עם חאבי (רמון פוז'ול), גבר ספרדי שמתגורר בברלין ומצוי כעת בביקור מולדת. השניים מבינים עד מהרה שהם נפגשו בעבר, 20 שנה קודם לכן בשנת 1999, כששניהם עוד היו בארון בנוגע למיניותם וחששו מדי מכדי לנהל מערכת יחסים אחד עם השני. הסרט הוקרן בהקרנת בכורה עולמית בפסטיבל הקולנוע New Directors/New Films Festival שבניו יורק ב-30 במרץ 2019. לאחר מכן, הסרט הוקרן לראשונה בארגנטינה ב-8 באפריל בפסטיבל הבינלאומי של בואנוס איירס לקולנוע עצמאי, שם זכה בפרס הסרט הטוב ביותר בארגנטינה. בהמשך, הסרט הוקרן במספר פסטיבלי סרטים ברחבי העולם, בהם Frameline Film Festival שבסן פרנסיסקו, בו זכה בפרס הסרט העלילתי באורך מלא הטוב ביותר. "סוף המאה", במסד הנתונים הקולנועיים IMDb (באנגלית) "סוף המאה", באתר Rotten Tomatoes (באנגלית) "סוף המאה", באתר Box Office Mojo (באנגלית) "סוף המאה", במסד הנתונים הקולנועיים KinoPoisk (ברוסית) אורון שמיר, ‏״סוף המאה״, סקירה לקראת שידור ב-yes, באתר "סריטה", 12 ביוני 2020 Glenn Kenny, "‘End of the Century’ Review: A Vacation Veers Into Existential States". הניו יורק טיימס, August 15, 2019. Keith Uhlich, "'End of the Century': Film Review | New Directors/New Films 2019". The Hollywood Reporter, March 30, 2019. Jude Dry, "‘End of the Century’ Trailer: Swooning Gay Romance Is the Argentine Answer to ‘Weekend’". IndieWire, July 17, 2019. "BAFICI 2019: “The Unicorn” y “Fin de siglo” fueron las grandes ganadoras". Otros Cines, April 13, 2019. John Seal, "Big Screen Berkeley: ‘End of the Century’ and ‘Britt-Marie Was Here’". Berkeleyside, September 26, 2019.
סמואל דניאל

סמואל דניאל (1561–1619) היה משורר, מחזאי והיסטוריון אנגלי. נולד בסאמרסט למורה למוזיקה. למד שלוש שנים באוניברסיטת אוקספורד ועזבה בלי תואר, ומיד התקבל לחוג וילטון (חבורה של משוררים שהייתה מתכנסת, בחסות מרי סידני, רוזנת פמברוק, בבית וילטון; נוהלה על ידי וולטר ראלי; כללה את אדמונד ספנסר, מייקל דרייטון, וסר ג'ון דייוויס; ונחשבת לחוג הספרותי החשוב ביותר והמשפיע ביותר בתולדות אנגליה), שם המשיך בלימודי שירה ופילוסופיה. ב־1591 התפרסם כמשורר, לאחר שלמהדורה של קובץ הסונטות "אסטרופיל וסטלה" של פיליפ סידני צורפו עשרים ושבע סונטות אהבה פרי עטו, מה שהביא אותו כעבור שנה להוציא לאור את קובץ סונטות האהבה "דליה". ב־1594 הוציא לאור את הטרגדיה "קלאופטרה"; ב־1595 את ארבעת הספרים הראשונים מתוך האפוס הדידקטי "מלחמות האזרחים" העוסק במלחמות השושנים, אותו השלים בשנת 1609; וב־1599 את הכרך "מסות פיוטיות" הכולל את מיטב שיריו, בהם "מוסופילוס", דיאלוג בשבח הלמדנות ובפרט לימוד שירה, כחינוך לאיש המעשה. דניאל נמנה עם אנשי החצר של המלכה אן. ב־1603 התמנה לאחראי על הבידור התאטרלי של חצר המלכות. תפקידו היה להכין מדי פעם מסיכות או יצירות תאטרליות קלות, ולתת רישיונות למחזות. דניאל עיבד את הטרגיקומדיה הפסטורלית "הרועה הנאמן" של גואריני ל־"מלכת ארקדיה" (1605), וחיבר את הטרגיקומדיה הפסטורלית המקורית "ניצחון קרום הבתולים" (1614) שהוצגה בחצר המלכות, ונחשבת לטוב שבמחזותיו, וממיטב המחזות הפסטורלים שחוברו באנגליה. ככותב פרוזה, חיבר את המסה "להגנת החרוז", שנחשבת בין המאמרים התאורטיים ההחשובים על השירה שנכתבו בתקופה האליזבתנית; ובשנים 1612–1618 ספר היסטוריה של אנגליה מתקופת ריצ'רד הראשון ועד לתקופת אדוארד השלישי. למרות קשריו עם חצר המלכות ועם האוניברסיטה, דניאל מאס בחיי החצר, ורוב זמנו חי בפרישות, כשבביתו לא הורשו לבקר אלא מעט חברים, ביניהם ויליאם שייקספיר, ג'ון סלדן, כריסטופר מרלו, וג'ורג צ'פמן. כך היה נעלם בחורף לביתו הסמוך ללונדון למשך כמה חודשים, ופתאום מופיע שוב בציבור לשוחח עם ידידיו. באחרית חייו פרש לחווה חקלאית בסאמרסט. דניאל נחשב בזמנו לאחד מהכותבים האליזבתנים החשובים ביותר. כמילטון, דניאל סבר שתכלית השירה להורות ולא להנעים. שירתו מכובדת וחיננית בסגנונה, וניכרת בתוכנה המוסרי. לאחר התקופה האליזבתנית שירתו נשתכחה, עד שהתגלתה מחדש בתקופה הרומנטית על ידי קולרידג' וצ'ארלס לם. בהמלצת קולרדידג', וורדסוורת' קרא את שירי דניאל והתלהב, והשפעתם ניכרת על הסונטות של וורדסוורת' ועל הסגנון של "הטיול". קולרידג' שיבח את הלשון העל־זמנית של דניאל המתאימה לכל זמן מבלי לשאת את החותם של תקופה, ואת רגשותיו הרעננים הקלים להבנה לכל קורא, הלקוחים מעומקים שרק מעט אנשים בכל תקופה זכו לבקרם. מדיה וקבצים בנושא סמואל דניאל בוויקישיתוף כתבי סמואל דניאל בפרויקט בן-יהודה סמואל דניאל, כל יצירות השיר והפרוזה, בעריכת אלכסנדר גרוסארט, חלק ראשון, לונדון: האזל, ווטסון, ויניי, 1885 סמואל טיילור קולרידג', ביוגרפיה ליטרריה, פרק XXII, לונדון: ויליאם פיקרינג, 1847
אלכסנדר אשל

אלכסנדר אשל (נולד ב-2 באוגוסט 1947) הוא רופא גינקולוג ישראלי. הוא בעל ציון לשבח מטעם הרמטכ"ל על פעולתו כרופא צבאי בזירת הצפון במהלך מלחמת יום הכיפורים. אשל למד רפואה באוניברסיטה העברית בירושלים במסגרת העתודה האקדמית. בשנת 1973 הוסמך כרופא ובחודש יוני באותה שנה הוצב לשמש כרופא גדודי בגדוד 77. עם פרוץ מלחמת יום הכיפורים נמצאה החטיבה בצפון רמת הגולן שם בלמה מתקפות סוריות. אשל הפעיל תחנת איסוף גדודית מאחורי הקו הקדמי של גדודו תחת הפגזות ארטילריות. הוא וטיפל בעשרות נפגעים אגב פתרון בעיות רפואיות ולוגיסטיות מרובות. בין היתר הגיע עם חיילי התאג"ד לעמדות הקדמיות של הגדוד כדי לאסוף נפגעים וטיפל גם בזיהוי ובפינוי חללים. פעולתו של אשל במלחמה תוארה בהרחבה בספרו של מפקד הגדוד אביגדור קהלני עז 77. ב-9 באוקטובר, בשיאו של קרב הבלימה, נקרא אשל לטפל בפצוע קשה, רס"ן יונתן טל, שריונאי אשר נפגע בלסתו ודרכי הנשימה העליונות שלו נחסמו. אשל החליט לבצע בפצוע ניתוח פיום קנה דחוף, ניתוח שאותו לא ערך מעולם: ...אלכס וצוות החובשים גחנו על הפצוע, שיום קודם לכן עזרו לו להגיע לעמדות שלי. הלסת שלו הייתה שסועה והוא נשם בקושי. יונה הספיק למלמל: "אני נחנק", ונראה שעוד מספר שניות יפסיק לנשום. "נעשה טרכיאוטומיה במהירות", צעק אלכס לעבר החובשים. סאס, סמל המרפאה, הביא במהירות את תרמיל המכשירים והחל להגישם לרופא. אלכס היה במתח עצום. כל שנייה פירושה חיים או מוות. יונה הפסיק לנשום. הרופא החל לחתוך את העור אך הוא מיאן להיחתך, אם מפני שהסכין לא הייתה מספיק חדה, ואם בגלל היסוסים של הרגע האחרון אם לחתוך או לא לחתוך. לפתע החל יונה להשתולל. היו אלה פרפורי נשימה אחרונים מחמת החנק. החובש אגמון אחז בחזקה ביונה, ואלכס המשיך בזהירות לחתוך את קנה הנשימה, כל תזוזה קטנה יכלה לגרום לפגיעה בכלי הדם. לאחר דקה ארוכה כנצח נחתך הקנה. אלכס ניסה להחדיר לתוך הקנה צינורית לצורך הנשמה, וזו נכנסה בקושי רב. קול שריקת האוויר שחדר לתוך הקנה היה חזק כל כך עד שהיה ברור לכל הסובבים שהניתוח הצליח. לא נותר אלא לתפור את המקום ולפנות את הפצוע. ד"ר אלכס קם ממקומו לאחר הניתוח וידיו החלו לרעוד. "מה אתה רועד עכשיו?" קרא לעברו סאס. "הרי זה הצליח". אלכס לא האמין שאכן יונה חי. מסביב התפוצצו פגזים, אך הצוות שסיים את הניתוח לא חש בהם. לאחר המלחמה צוין אשל לשבח על ידי הרמטכ"ל על פעולתו במהלכה. בשירותו הצבאי הגיע אשל לדרגת רב-סרן. לימים התמחה בגינקולוגיה ובהפריה חוץ גופית ועבד כרופא בכיר במרכז הרפואי איכילוב בתל אביב. הצל"ש שניתן לאלכסנדר אשל באתר המרכז למלחמת יום הכיפורים פנחס וולף, רק לאחר מעשה הסתכלתי מסביב והבנתי באיזו סכנה היינו, במחנה, 24 בנובמבר 2006, באתר הגבורה ד"ר אלכסנדר אשל, באתר Healthy במהלך לחימת הגדוד ברמת הגולן נהרגו 12 מחייליו, רובם בימי הלחימה הראשונים. אביגדור קהלני, עז 77, שוקן, תשל"ו, עמ' 117.
מיתוך

מיתוך (באנגלית: Metallizing) הוא טכנולוגיה לבניית שכבת ציפוי מתכת על פני החלק המצופה, בלי חדירת הציפוי לפני השטח. ציפויים מתכתיים משמשים לשימושים דקורטיביים. לצורכי הגנה מפני קורוזיה או לשימושים פונקציונליים כמו ציפוי מראות. תהליך כזה פותח בשנת 1835 לייצור מראות על ידי יוסטוס פון ליביג. הוא השתמש בתהליך לשם ציפוי משטח זכוכית בכסף מתכתי[דרושה הבהרה], לקבלת ראי איכותי. תהליך זה מבוסס על חימום של מתכת הציפוי עד לסף טמפרטורת הרתיחה בתוך תא ריק (Vacuum chamber), ואז בתהליך של עיבוי מצפה המתכת את פני השטח של החלק המצופה. אידוי מתכת הציפוי מבוצע על ידי תהליכים כמו חימום בהתנגדות, חימום בעזרת קרן אלקטרונים או חימום בפלזמה. ציפוי מתכתי בריק משמש לבניית שכבת אלומיניום על מראות זכוכית. שימוש מיוחד בציפוי זה מבוצע במראות הזכוכית של טלסקופים. מוגדרים כסוג של ציפוי מתכתי. מתכות שעוברות תהליך ריסוס תרמי מקבלות הגנה מפני קורוזיה לפלדה במשך עשרות שנים יותר מאשר צבע בלבד. אבץ ואלומיניום הם החומרים הנפוצים ביותר להתזה תרמית על מבני פלדה. טכנולוגיית מתכת הניתנת לריסוס קר היא תהליך מתכתי שמיישם בצורה חלקה מתכת ניתנת לריסוס קר עם דבקים כמעט על כל משטח. התערובת מורכבת משני רכיבים חומר מלכד על בסיס מים ואבקת מתכת או משלושה מרכיבים שונים: אבקת מתכת, מלכד וחומר מקשיח. תערובת החומרים מרוססת על המשטח בטמפרטורת החדר. הפרמטרים בתהליך הריסוס יקבעו את עובי השכבה, אשר בדרך כלל תהיה בין 80 ל-150 מיקרון. שימוש מקובל בתהליך ציפוי זה בוצע על חלקי פלסטיק כדי להפוך אותם למוליכים כמו ציפוי פלסטיק ABS. התהליך הוא צריבת פני השטח עם חומצה ולאחר מכן ציפוי מוקדם עם נחושת או ניקל בתהליך ציפוי לא אלקטרוליטי ולאחר מכן ציפוי שכבה נוספת של החומר הסופי כמו כסף. הציפוי המוקדם עם נחושת או ניקל מיועד לשיפור תכונת ההידבקות על המתכת. שכבה דקה Mallory, Glenn O.; Hajdu, Juan B., eds. (ביוני 1990). Electroless Plating. Elsevier Science. ISBN 978-0815512776. {{cite book}}: (עזרה) Durney, Lawrence J., ed. (1984). Graham's Electroplating Engineering Handbook (4th ed.). p. 440. ISBN 9780412741104. מִתּוּךְ במילון שיתוך (תשמ"ה), באתר האקדמיה ללשון העברית Lohrey, Eric C. "Metalizing Steel Bridges in the Field". Journal of Protective Coatings and Linings. Steel Structures Painting Council. 12 (5): 39.
Color TV Game

Color TV Game (בתרגום חופשי לעברית: משחק טלוויזיה בצבע) (ביפנית:カラー テレビゲーム) הייתה סדרת קונסולות מובנות מבית היוצר של נינטנדו. הסדרה כללה ארבעה מכשירים, החלה את דרכה בשנת 1977 והפסיקה את ייצורה בשנת 1983. הסדרה נמכרה ביפן בלבד. הקונסולה הושקה בתחילת יוני 1977 בתור הראשונה בסדרה ונמכרה במחיר של ¥9,800. המכשיר כלל את המשחק פונג ועל הקונסולה גלגלות ששימשו להנעת המחבטים ובנוסף שישה מתגים ששינו מאפיינים מסוימים במשחק דוגמת גודל ומספר המחבטים. זמן קצר לאחר יציאת הקונסולה שחררה נינטנדו גרסה משופרת של הקונסולה. כשבוע אחר יציאת Color TV Game 6 נינטנדו הוציאה את הקונסולה השנייה בסדרה, Color TV Game 15. בשונה מהקודמת, הגלגלות לא נמצאות על המכשיר אלא מחוברות לבקרי משחק, למכשיר זה יש 15 אפשרויות משחק לעומת 6 במכשיר הראשון. הקונסולה עלתה ¥15,000. בנוסף, הקונסולה הופיעה ב-Super Smash Bros. בקונסולה זו משחק מרוצים דמוי המשחק "speed race", ובנוסף לגלגלות, במרכז המכשיר הגה המחובר אליו וניתן לניתוק, סיבוב ההגה מאפשר משחק יחיד וסיבוב אחת הגלגלות של הבקרים המצורפים מפעיל משחק לשני שחקנים. הקונסולה הייתה אמורה לעלות ¥18,000 אך קצת לפני יציאתה נינטנדו שינתה את מחירה ל¥12,000, בהמשך מחירה ירד למחיר של ¥5,000. האחרונה בסדרה, עלתה ¥13,500 והיוותה חיקוי למשחק Breakout של אטארי. במשחק לשחקן מחבט בו הוא שולט עם גלגלת וכדור אותו השחקן צריך לזרוק עם המחבט במטרה להרוס מספר בלוקים הממוקמים במסך. במטרה לשפר את מכירות המכשיר, נינטנדו אף ערכה תחרויות בחנויות שונות. כמו בקונסולה הראשונה, גם כאן היו שישה מצבים כאשר כל מצב כלל סידור אחר לבלוקים, בשונה מהגרסאות הקודמות למכשיר זה גלגלת אחת בלבד ואין אפשרות למשחק מרובה שחקנים. סדרת ה-Color TV-Game הצליחה עבור נינטנדו. Color TV Game 6 ו- Color TV-Game 15 מכרו מיליון יחידות כל אחת. Color TV Game Racing 112 ו-Color TV Block מכרו חצי מיליון יחידות כל אחת. הצלחתם הובילה את נינטנדו להמשיך בשוק הקונסולות, מה שהביא ליצירת ה-Famicom וה-NES. נינטנדו התייחסה לקונסולות ה-Color TV-Game ולמשחקים המובנים בהם גם במשחקים דוגמת Alleyway, כותר של הגיים בוי, אשר לפי השערות מסוימות מבוסס על Color TV Game Block. Nintendo Entertainment System נינטנדו מדיה וקבצים בנושא Color TV Game בוויקישיתוף https://books.google.com/books?id=U3u7AAAAIAAJ&pg=PA180&dq=%22color+tv+game%22 http://blog.beforemario.com/2012/01/nintendo-color-tv-game-15-15-1977.html https://www.polygon.com/2018/6/22/17488470/super-smash-bros-ultimate-release-date-nintendo-switch-characters http://blog.beforemario.com/2011/05/nintendo-color-tv-game-racing-112-112.html http://blog.beforemario.com/2011/05/nintendo-color-tv-game-block-kuzushi.html https://www.youtube.com/watch?v=DeFBUQEroIo&feature=emb_title
המשרד לענייני נשים וילדים של גאנה

משרד לענייני נשים וילדים (MWCA) או משרד המגדר, הילדים וההגנה החברתית (MGCSP) של גאנה, הוא המשרד הממשלתי האחראי על גיבוש המדיניות המקדמת את מיסודן ופיתוחן של זכויות נשים וילדים בגאנה. המשרד הוקם בשנת 2001 על ידי המושל "ג'ון קופור" כדי לטפל בבעיות נשים וילדים. ראש המשרד הוא שר לענייני נשים וילדים והשר למגדר, ילדים והגנה סוציאלית. ראש המשרד הראשון עם הקמתו בשנת 2001 היה "גלדיס אסמה" וראש המשרד הראשון כששמו שונה ל-MGCSP בפברואר 2013 הוא "ננה אויה ליטור". בין המטרות המשרד מגבש מדיניות והנחיות מגדריות וילדים, מציע תוכניות המקדמות ענייני נשים וילדים ופיתוח מוסדות המעודדים העצמת נשים. משנת 2001 המשרד פועל בנושאים: ביטול הסחר בילדים. גידול מספר הנשים במגזר הממשלתי. חינוך מונע בנושא אלימות במשפחה. שיפור בחקיקה אלימות במשפחה. תפקידי המשרד גורמים לכך שהוא תומך ביחס טוב יותר לנשים וילדים. נושאי דאגה העולים על הפרק מטופלים על ידי המשרד. אחת הסוגיות הללו הייתה שנת 2011 בה הודיע המשרד כי בשיתוף פעולה עם המחלקה לרווחה חברתית בגאנה, יבצע רישום מחדש של בתי יתומים במדינה. זה נבע מפרסומי תקשורת של ניהול לקוי של בית יתומים במדינה. במטרה לסלק את הרישיון מהמערכת. הפרסומים דיווחו כי בתי היתומים שימשו כנקודות מעבר לסחר בילדים והפכו למקומות של התעללות באסירים. המשרד חגג בשנת 2011 את יום האישה הבינלאומי במהלך החגיגה הוענקו פרסי "מצוינות נשית" בגאנה, במרכז הכנסים הבינלאומי באקרה. יום הפרסים היה נושא 'העצמת האישה הגאנית להתפתחות לאומית'. 34 נשים גאניות זכו לכבוד בטקס על תרומתן להתפתחות הלאומית. המשרד לענייני נשים וילדים של גאנה, ברשת החברתית פייסבוק המשרד לענייני נשים וילדים של גאנה, ברשת החברתית אקס (טוויטר) המשרד לענייני נשים וילדים של גאנה, סרטונים בערוץ היוטיוב ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "המשרד לענייני נשים וילדים של גאנה".
הזמר במסכה

האם התכוונתם ל... הזמר במסכה (באנגלית: The Masked Singer) הוא זיכיון ריאליטי בינלאומי, שמקורו מדרום קוריאה. Masked Singer (זיכיון) הזמר במסכה (תוכנית טלוויזיה אמריקאית) הזמר במסכה (תוכנית טלוויזיה ישראלית) הזמר במסכה (תוכנית טלוויזיה רומנית) הזמר במסכה (תוכנית טלוויזיה בלגית) הזמר במסכה (תוכנית טלוויזיה בריטית) הזמר במסכה (תוכנית טלוויזיה צרפתית) הזמר במסכה (תוכנית טלוויזיה אוסטרלית) הזמר במסכה (תוכנית טלוויזיה ברזילאית)